Document ID: 32005D0484

32005D0484
L 173/15
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 4 юли 2005 година
относно процедурата за удостоверяване на съответствието на строителни продукти съгласно член 20, параграф 2 от Директива 89/106/ЕИО на Съвета по отношение на строителни комплекти за хладилни складови помещения и строителни комплекти за хладилни складови помещения с обшивка
(нотифицирано под номер С(2005) 1961)
(текст от значение за ЕИП)
(2005/484/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/106/ЕИО на Съвета от 21 декември 1988 г. за сближаване на законовите, подзаконовите и административните разпоредби на държавите-членки по отношение на строителните продукти (1), и по-специално член 13, параграф 4 от нея,
като има предвид, че:
(1)
По отношение на двете процедури за удостоверяване на съответствието на даден продукт съгласно член 13, параграф 3 от Директива 89/106/ЕИО на Съвета, от Комисията се изисква да избере „най-малко обременителната процедура, съвместима с изискванията за безопасност“. Това означава, че е необходимо да се реши дали за даден продукт или група продукти съществуването на система за фабричен производствен контрол, осъществяван от производителя, е необходимо и достатъчно условие за удостоверяване на съответствие, или дали по причини, свързани с удовлетворяването на критериите, посочени в член 13, параграф 4 от Директива 89/106/ЕИО, е необходима намесата на одобрен орган за сертифициране.
(2)
Член 13, параграф 4 от Директива 89/106/ЕИО на Съвета изисква така определената процедура да бъде задължително посочена в мандатите и техническите спецификации. Следователно понятието продукти или група продукти е желателно да се дефинира така, както се употребява в мандатите и в техническите спецификации.
(3)
Двете процедури, предвидени съгласно член 13, параграф 3 от Директива 89/106/ЕИО на Съвета, са описани подробно в приложение III към посочената директива. Следователно е необходимо да се уточнят ясно методите, чрез които двете процедури трябва да се прилагат, съгласно приложение III, за всеки отделен продукт или група продукти, поради това, че приложение III дава предпочитание на определени системи.
(4)
Процедурата, посочена в член 13, параграф 3, буква а) от Директива 89/106/ЕИО, отговаря на системите, посочени в първата възможност, без постоянен надзор, и втората и третата възможност от приложение III, раздел 2, ii) от Директива 89/106/ЕИО. Процедурата, посочена в член 13, параграф 3, буква б), отговаря на системите, посочени в приложение III, раздел 2, i), и в първата възможност, с постоянен надзор, от приложение III, раздел 2, ii).
(5)
Мерките, предвидени в настоящото решение, са в съответствие със становището на Постоянния комитет по строителство,
ПРИЕ НАСТОЯЩОТО РЕШЕНИЕ:
Член 1
Съответствието на продуктите, посочени в приложение I, се удостоверява чрез процедура, при която освен система за фабричен производствен контрол, управлявана от производителя, в оценката и надзора на производствения контрол или на самия продукт се включва и одобрен орган за сертифициране.
Член 2
Процедурата за удостоверяване на съответствие съгласно приложение II се посочва в мандатите за насоки за европейско техническо одобрение.
Член 3
Адресати на настоящото решение са държавите-членки.
Съставено в Брюксел на 4 юли 2005 година.

Labels: 3
7
1